สุพจ จริงจิตร: อย่ายุติเพราะลาออก
ขณะที่บรรดาคอการเมือง กำลังจดจ่ออยู่กับรายชื่อสมาชิกสภาผู้แทนราษฎร หรือ ส.ส. จากเขตเลือกตั้ง ที่คณะกรรมการการเลือกตั้ง หรือ กกต. ประกาศรับรองมติชนออนไลน์ วันที่ 7 พฤษภาคม 2562 ก็อัพโหลดข่าวเล็ก ๆ ขี้นสู่โลกออนไลน์นายสามารถ นาคสกุล ผู้อำนวยการการเลือกตั้งจังหวัดนครปฐม ยื่นใบลาออก โดยอ้างอิงที่มาของรายงานข่าวชิ้นนี้ว่า ได้มาจากสำนักงานกรรมการการเลือกตั้งขณะที่วันต่อมา วันที่ 8 พฤษภาคม 2562 ความสนใจของบรรดาคอการเมือง ต่างมุ่งไปที่สูตรคำนวณ ส.ส. บัญชีรายชื่อ ที่ กกต. นำมาใช้ และรายชื่อ ส.ส. บัญชีรายชื่อ ที่ กกต. ประกาศรับรองข่าวเล็ก ๆ เรื่องการลาออกของผู้อำนวยการการเลือกตั้งจังหวัดนครปฐม จึงไม่อยู่ในความสนใจของผู้คนผมจึงใคร่จะบันทึกเหตุการณ์การเลือกตั้งที่นครปฐม เขต 1 เก็บไว้บนโลกออนไลน์ เผื่อวันหน้าวันหลังจะได้นำกลับมาทบทวนเตือนความจำกันได้มั่งอย่างที่ทราบกันทั่วไปว่า การจัดการเลือกตั้ง ที่จังหวัดนครปฐมคราวนี้ วุ่นวายมากมายทีเดียว ที่เห็นได้ชัดเจนก็ในเขตเลือกตั้งที่ 1เรื่องเริ่มต้นง่าย ๆ ตรงที่ผู้สมัครจากพรรคประชาธิปัตย์ เอาชนะผู้สมัครจากพรรคอนาคตใหม่แค่เฉียดฉิว 147 คะแนนผู้สมัครจากพรรคอนาคตใหม่ เอาคะแนนดิบจากหน่วยเลือกตั้งมารวมกันแล้ว พบว่าตัวเองชนะพรรคประชาธิปัตย์ จึงร้องให้ กกต. นับคะแนนใหม่ขณะที่นับคะแนนใหม่ใกล้จะแล้วเสร็จ พรรคประชาธิปัตย์ก็ประกาศชัยชนะ ด้วยคะแนนที่ได้มากกว่าผู้สมัครจากพรรคอนาคตใหม่ 4 คะแนนความวุ่นวายเริ่มขึ้น เมื่อทาง กกต. ประกาศผลอย่างไม่เป็นทางการว่า ผู้สมัครพรรคอนาคตใหม่ชนะผู้สมัครพรรคประชาธิปัตย์ 62 คะแนนพรรคประชาธิปัตย์ขอให้ตรวจสอบผลคะแนนอีกครั้ง กระทั่งพบว่าในหน่วยเลือกตั้งที่ 25 ทางเจ้าหน้าที่นำคะแนนของพรรคประชาธิปัตย์ไปลงในช่องของพรรคประชาภิวัฒน์ 66 คะแนนเมื่อนำ 66 คะแนน คืนกลับมาให้พรรคประชาธิปัตย์ ผลการเลือกตั้งก็พลิกกลับมาเป็นพรรคประชาธิปัตย์ชนะเลือกตั้ง ด้วยคะแนนที่ได้มากกว่าพรรคอนาคตใหม่แค่ 4 แต้มพรรคอนาคตใหม่ออกมาขอให้ กกต. จัดเลือกตั้งใหม่ แต่ไม่ประสพความสำเร็จสำหรับผมแล้ว ประเด็นไม่ได้อยู่ที่คะแนนเลือกตั้งหรอกครับจำนวนบัตรเลือกตั้งที่ใช้นับคะแนนมีจำนวนเพิ่มขึ้น ในการนับครั้งที่ 2 ถึง 25 บัตร เป็นอย่างน้อยกล่าวคือ ในการเลือกตั้งเมื่อวันที่ 24 มีนาคม 2562 กกต. นครปฐมเขต 1 ประกาศว่า มีผู้มาใช้สิทธิ์เลือกตั้งจำนวน 112168 คนทว่า ในการนับคะแนนใหม่ เมื่อวันที่ 28 เมษายน 2562 ประกาศผลรวมคะแนนของ กกต. เขต 1 นครปฐม จำนวนบัตรเลือกตั้งที่ใช้นับคะแนนมี 112183 บัตรเมื่อดูรายงานผลการนับคะแนนใหม่ของหน่วยเลือกตั้งที่ 5 ตำบลวังเย็น อำเภอเมืองนครปฐม พบว่าจำนวนบัตรน้อยกว่าผลรวมของบัตรดี บัตรเสีย และบัตรที่ไม่เลือกผู้สมัครผู้ใด เมื่อคราวนับครั้งแรก 10 บัตรการนับคะแนนใหม่ จึงมีจำนวนบัตรเลือกตั้งเพิ่มขึ้น 25 บัตร เป็นอย่างต่ำจำนวนบัตรเลือกตั้งที่ไม่เลือกผู้ใด ซึ่งเป็นบัตรที่ไม่ควรมีการเปลี่ยนแปลง พบว่าในการนับครั้งที่ 2 กลับมีจำนวนลดลง 4 บัตร เมื่อเทียบกับผลการนับคะแนนครั้งแรก เมื่อวันที่ 24 มีนาคม 2562การนับคะแนนคราวแรก กกต. นครปฐมเขต 1 ประกาศว่า มีบัตรที่ไม่เลือกผู้ใด 2953 บัตรขณะที่การนับคะแนนใหม่ เมื่อวันที่ 28 เมษายน 2562 กกต. รายงานผลว่า มีบัตรไม่เลือกผู้ใด 2949 บัตรขณะที่ผู้รับผิดชอบในการจัดการเลือกตั้งคือ ผู้อำนวยการการเลือกตั้งจังหวัดนครปฐม ได้ยื่นหนังสือขอลาออกไปแล้วหวังว่าเรื่องนี้ จะไม่ยุติลงเงียบ ๆ เพียงเพราะผู้รับผิดชอบลาออก
ขณะที่บรรดาคอการเมือง กำลังจดจ่ออยู่กับรายชื่อสมาชิกสภาผู้แทนราษฎร หรือ ส.ส. จากเขตเลือกตั้ง ที่คณะกรรมการการเลือกตั้ง หรือ กกต. ประกาศรับรองมติชนออนไลน์ วันที่ 7 พฤษภาคม 2562 ก็อัพโหลดข่าวเล็ก ๆ
สุพจ จริงจิตร,การนับคะแนนใหม่,การนับคะแนน ส.ส.นครปฐม